रक्षा माहिरें दे मताबक सेना म्हेशां देश गी बचाने लेई तख्ता पलट जनेआ कदम चुक्कदी ऐ। पाकिस्तान दा एह् इतेहास रेआ ऐ जे जिसलै बी सेना ने सत्ता अपने हत्थ च लैती ऐ, ओह्‌दे थमां पैह्‌ले सरकार गी देश च हलात ठीक करने दी चेतावनी दित्ती ऐ। साबका राश्ट्रपति जनरल परवेज मुशर्रफ ने गलाया ऐ जे उनें सेना अध्यक्ष रौह्‌ने दे दरान देश ही बचाने लेईं गै तत्कालीन प्रधानमंत्री नवाज शरीफ गी सत्ता थमां बेदखल करियै राश्ट्र दी कमान अपने हत्थ च लैती ही। ब हुन स्थिति बक्ख ऐ। इस समें देश च आर्थिक ते राजनीतिक संकट ते आतंकवाद दे हलात दे कारण स्थिति नाजुक बनी दी ऐ।